[{"text_idx": "#000008", "text": "Bywyd myfyrwyrLletyCyrsiau rhan amser i oedolionDatblygu proffesiynolCyrsiau byr ar-lein"}, {"text_idx": "#000027", "text": "Menywod yn Arwain \u2013 Bossing It"}, {"text_idx": "#000028", "text": "Buom yn siarad yn ddiweddar a\u0302 rhai o\u2019n harweinwyr benywaidd llwyddiannus o gymuned cynfyfyrwyr Prifysgol Caerdydd. Gwnaethant rannu ychydig o gyngor y bydden nhw\u2019n ei roi i\u2019w hunain iau yn rhifyn diweddaraf ein cyfres Bossing It."}, {"text_idx": "#000029", "text": "Wedi\u2019i disgrifio fel \u2018Gweinidog Cyntaf y Byd ar gyfer y Sawl sydd heb eu Geni Eto\u2019 Sophie Howe oedd Comisiynydd Cenedlaethau\u2019r Dyfodol cyntaf Cymru, yr unig ro\u0302l o\u2019i bath yn y byd. Fe wnaeth hi ddwyn y Llywodraeth i gyfrif ar sut mae eu penderfyniadau\u2019n effeithio ar genedlaethau\u2019r dyfodol ac mae wedi dylanwadu ar wledydd eraill i wneud yr un peth gan gynnwys y Cenhedloedd Unedig. A hithau yn safle rhif 5 ar Restr Merched Pwerus (Women\u2019s Power List) y BBC, nid oes ar Sophie ofn amlygu\u2019r gwiriondeb sydd ynghlwm a\u0302 gwneud penderfyniadau tymor byr ac mae\u2019n adnabyddus am fod yn eiriolwr ysbrydoledig, sy\u2019n siarad ei barn yn glir er budd y rhai sydd heb eu geni eto."}, {"text_idx": "#000030", "text": "Teimlwch yr ofn a gwnewch bethau, beth bynnag. Gall menywod ddioddef yn wael gyda syndrom y twyllwr (imposter syndrome), ond mae angen i ni sylweddoli bod gennym yn aml bersbectif, a set o sgiliau a thalentau unigryw, sydd eu hangen yn fawr. Felly, rhowch eich hun yn yr ystafell a bachwch ar gyfleoedd, hyd yn oed os ydyn nhw\u2019n eich dychryn. Peidiwch a\u0302 bod ofn methu \u2013 mae rhai o\u2019r pethau gorau yn fy mywyd wedi dod allan o\u2019r pethau rydw i wedi \u2018methu a\u0302\u2019u gwneud\u2019. Pan fydd un drws yn cau mae un arall yn agor \u2013 ond mae\u2019n rhaid i chi fod yn yr ystafell yn y lle cyntaf."}, {"text_idx": "#000032", "text": "Dylai unrhyw un sy\u2019n dilyn gyrfa yn y Bar baratoi eu hunain i gael eu gwrthod; mae gwydnwch yn allweddol. Pan gyflwynais sawl cais am dymor prawf, ro\u2019n i wedi fy synnu o glywed yr holl \u2018diolch ond dim diolch\u2019, neu ddiffyg ymateb yn llwyr. Ni wnaeth hynny fy rhwystro. Fel myfyrwyr, cyn dechrau ar yr yrfa hon roedd llawer yn dweud mai canran isel o unigolion fyddai\u2019n cael lle ar y cwrs Bar, ac y byddai nifer hyd yn oed yn llai yn cael lle ar dymor prawf. O ran cyngor i mi fy hun pan ro\u2019n i\u2019n iau, fe fyddwn i\u2019n dweud bod gen i siawns 100% o beidio a\u0302 llwyddo pe na fyddwn i\u2019n rhoi cynnig arni."}, {"text_idx": "#000033", "text": "Mae Rupal yn Uwch Arweinydd Rheoli Risg a Llywodraethu, gyda dros 20 mlynedd o brofiad gyda banciau buddsoddi Haen 1 byd-eang mewn risg a chydymffurfiaeth gweithredu. Mae wedi dylanwadu ar ddatblygiad a gweithrediad strategaethau newid rheoliadol sy\u2019n cydymffurfio, o safbwynt risg ym maes Gwasanaethau Ariannol. Yn 2020, sefydlodd Women in Risk & Control, menter gydweithredol diwydiant sydd a\u0302\u2019r nod o gael effaith bositif ar amrywiaeth rhyw ym maes Rheoli Risg Anariannol ar lefelau arweinyddiaeth uwch. Yn 2021, roedd Rupal yn rownd derfynol y categori uwch arweinwyr yn Powerlist Women in Fintech."}, {"text_idx": "#000035", "text": "Mae Sitpah Selvaratnam yn Eiriolwr a Chyfreithiwr ym Malaysia, yn Fargyfreithiwr yn y Gyfraith yn Lincoln\u2019s Inn ac yn Gyflafareddwr Rhyngwladol. Roedd hi\u2019n un o\u2019r partneriaid a sefydlodd gwmni cyfreithiol Tommy Thomas ac mae\u2019n Aelod Llys o Lys Cyflafareddu Rhyngwladol yr ICC. Mae Ms Selvaratnam wedi bod yn ymarfer y gyfraith ym Malaysia ers 1991 gan ganolbwyntio ar anghydfodau\u2019n ymwneud ag ansolfedd corfforaethol, anghydfodau masnachol, ac anghydfodau\u2019n ymwneud ag yswiriant a llongau. Mae hi hefyd wedi bod yn dyst sy\u2019n arbenigwr, a hynny ar gyfreithiau morwrol, masnachol a bancio Malaysia mewn achosion tramor a chyflafareddu."}, {"text_idx": "#000038", "text": "Lara yw Prif Swyddog Gweithredol a Sylfaenydd M&C Saatchi Malaysia. Dechreuodd ei gyrfa ym maes hysbysebu a chyfathrebu ar o\u0302l iddi dychwelyd i Malaysia yn dilyn ennill ei gradd, lle aeth ymlaen i sefydlu ei chwmni ei hun cyn cael cais i sefydlu swyddfa M&C Saatchi ym Malaysia. O dan ei harweinyddiaeth, mae\u2019r cwmni wedi dod yn asiantaeth sydd wedi ennill sawl gwobr. Mae hi wedi cael ei disgrifio\u2019n un o arweinwyr benywaidd mwyaf llwyddiannus Malaysia."}, {"text_idx": "#000039", "text": "Creda yno ti dy hun"}, {"text_idx": "#000042", "text": "Mae\u2019n bwysig dy fod yn deall ac arddangos dy sgiliau trosglwyddadwy"}, {"text_idx": "#000043", "text": "Wrth i mi symud drwy wahanol sefydliadau a rolau, fe sylweddolais fod gallu nodi ac arddangos y sgiliau trosglwyddadwy penodol y gallwn eu cyflwyno i feysydd gwaith newydd, yn hanfodol o ran fy natblygiad gyrfa, hyn yn hytrach na chanolbwyntio ar ddatblygiad llinell syth mewn \u2018ro\u0302l\u2019 penodol; peidiwch a\u0302 diystyru gwneud cais am swydd gan nad oes gennych yr union brofiad y gofynnir amdano yn yr hysbyseb. Yn aml mae galw mawr am sgiliau megis rheoli prosiectau, meddwl yn strategol, hwyluso a chyflwyno mewn amrywiaeth eang o wahanol rolau a gall arddangos y rhain agor y gronfa cyfleoedd i chi. Mae datblygu gyrfa yn y modd hwn, er nad yw\u2019n edrych fel llinell syth ar bapur, wedi fy ngalluogi i feithrin gyrfa sy\u2019n adeiladu ar fy nghryfderau ac wedi fy ngalluogi i wneud camau diddorol i feysydd gwaith newydd."}, {"text_idx": "#000044", "text": "Rachel Ashworth yw Deon Ysgol Busnes Caerdydd ers mis Medi 2018. Ei blaenoriaethau yn y ro\u0302l hon yw ymgorffori strategaeth Gwerth Cyhoeddus yr Ysgol; gwella profiad myfyrwyr a staff; creu lle ar gyfer ymchwil ac arloesedd a sicrhau bod pobl yn teimlo wedi\u2019u grymuso i weithredu; ac, a hithau\u2019n Ddeon benywaidd cyntaf yr Ysgol, hyrwyddo cydraddoldeb a chynhwysiant yn weithredol felly. Mae Rachel hefyd yn Athro ym maes Rheoli Gwasanaethau Cyhoeddus a gellir gweld ei hymchwil mewn perthynas a\u0302 phedair thema allweddol: newid sefydliadol yn y sector cyhoeddus; craffu ac atebolrwydd ym maes gwasanaethau cyhoeddus, cydraddoldeb ac amrywiaeth ym maes gwasanaethau cyhoeddus a pherfformiad gwasanaethau cyhoeddus."}, {"text_idx": "#000047", "text": "Mae cymuned Prifysgol Caerdydd yn griw o bobl sy\u2019n barod iawn eu cymwynas ac yma i\u2019ch helpu yn eich gyrfa ddewisol. Gallwch bori drwy eu cyngor a\u2019u hawgrymiadau ar ystod eang o bynciau busnes yn ein cyfres \u2018Bossing It\u2019."}, {"text_idx": "#000048", "text": "Bywyd ar o\u0302l CaerdyddChevron right"}]